# รายงานการประชุมสภาองค์การบริหารส่วนตำบลหนองตะไก้

## สมัยสามัญ สมัยที่ 2/2561

**วันจันทร์ ที่ 30 เมษายน พ.ศ. 2561**

**ณ ห้องประชุมองค์การบริหารส่วนตำบลหนองตะไก้**

**รายชื่อผู้มาประชุม** จำนวน 24 คน

|  |  |  |  |
| --- | --- | --- | --- |
| **ลำดับที่** |  **ชื่อ – สกุล** |  **ตำแหน่ง** |  **ลายมือชื่อ** |
| 1 | นายสุชาติ | ตรงกลาง | ประธานสภาฯ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภาฯ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต.หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต.หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต.หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต.หมู่ที่ 2 | ชาญชัย | ดอนกระโทก |
| 7 | นางรวยริน | พิมพ์ปรุ | สมาชิกสภา อบต.หมู่ที่ 3 | รวยริน | พิมพ์ปรุ |
| 8 | นางสาวมรกต | ดอนกระโทก | สมาชิกสภา อบต.หมู่ที่ 3 | มรกต | ดอนกระโทก |
| 9 | นายพงษ์ศิริ | ชิดดีนอก | สมาชิกสภา อบต.หมู่ที่ 4 | พงษ์ศิริ | ชิดดีนอก |
| 10 | นายเอนก | พวงพิมาย | สมาชิกสภา อบต.หมู่ที่ 4 | เอนก | พวงพิมาย |
| 11 | นายรุ้ง | เจือกระโทก | สมาชิกสภา อบต.หมู่ที่ 4 | รุ้ง | เจือกระโทก |
| 12 | นายทศพล | ศิริวงค์ | สมาชิกสภา อบต.หมู่ที่ 4 | ทศพล | ศิริวงค์ |
| 13 | นายอาทิตย์ | มากมูล | สมาชิกสภา อบต.หมู่ที่ 6 | อาทิตย์ | มากมูล |
| 14 | นายชนะ | แก้วดอนรี | สมาชิกสภา อบต.หมู่ที่ 6 | ชนะ | แก้วดอนรี |
| 15 | นายอำนวย | ทูลกลาง | สมาชิกสภา อบต.หมู่ที่ 8 | อำนวย | ทูลกลาง |
| 16 | นางสาวธนพร | คูณกระโทก | สมาชิกสภา อบต.หมู่ที่ 8 | ธนพร | คูณกระโทก |
| 17 | นายพัน | หาญสงคราม | สมาชิกสภา อบต.หมู่ที่ 9 | พัน | หาญสงคราม |
| 18 | นายวัชระ | มูลกระโทก | สมาชิกสภา อบต.หมู่ที่ 9 | วัชระ | มูลกระโทก |
| 19 | นายสุพรรณ | เชื้อนนท์ | สมาชิกสภา อบต.หมู่ที่ 10 | สุพรรณ | เชื้อนนท์ |
| 20 | นางชะม้าย | ศรีเกาะ | สมาชิกสภา อบต.หมู่ที่ 11 | ชะม้าย | ศรีเกาะ |
| 21 | นายอูน | กรวยสวัสดิ์ | สมาชิกสภา อบต.หมู่ที่ 11 | อูน | กรวยสวัสดิ์ |
| 22 | นายมานิตย์ | พิกุลทอง | สมาชิกสภา อบต.หมู่ที่ 12 | มานิตย์ | พิกุลทอง |
| 23 | นายสมเด็จ | ชัยสูงเนิน | สมาชิกสภา อบต.หมู่ที่ 12 | สมเด็จ | ชัยสูงเนิน |
| 24  | นายสุเมธ | ทิศกลาง | เลขานุการสภาฯ | สุเมธ | ทิศกลาง |

# ผู้ลาการประชุม จำนวน 1 คน

|  |  |  |  |
| --- | --- | --- | --- |
| ลำดับที่ |  ชื่อ-สกุล | ตำแหน่ง |  |
| 1 | นายสิรภพ | ดอนกระโทก | สมาชิกสภา อบต.หมู่ที่ 7 |  |  |

# ผู้เข้าร่วมประชุม จำนวน 11 คน

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายนิติเศรษฐ์ | สงมะเริง | เลขานุการนายกฯ | นิติเศรษฐ์ |  /4....สงมะเริง |
| 5 | นายวิรัช | มานะการ | รองปลัด อบต. | วิรัช | มานะการ |
| 6 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 7 | นางสาวจารุณีย์ | เดชา | หัวหน้าสำนักปลัด | จารุณีย์ | เดชา |
| 8 | นางสาวอารีย์ | ชัยชนะ | หัวหน้าส่วนสวัสดิการฯ | อารีย์ | ชัยชนะ |
| 9 | นางสุกัญญา | ทองเหลือง | ผู้อำนวยการกองคลัง | สุกัญญา | ทองเหลือง |
| 10 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 11 | น.ส.ณัฐนันท์ | ยังทะเล | นักวิเคราะห์นโยบายและแผน | ณัฐนันท์ | ยังทะเล |

**เริ่มประชุมเวลา 10.00 น.**

|  |  |
| --- | --- |
| **ระเบียบวาระที่ 1** | **: เรื่องประธานจะแจ้งต่อที่ประชุม** |
| ประธานสภาฯ(นายสุชาติ ตรงกลาง) | 1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้สมัยสามัญ สมัยที่ 2 ประจำปี พ.ศ. 2561 |
|  | **ประกาศองค์การบริหารส่วนตำบลหนองตะไก้**เรื่อง เรียกประชุมสภาองค์การบริหารส่วนตำบลหนองตะไก้**สมัยสามัญ สมัยที่ 2 ประจำปี พ.ศ. 2561**………………………………………… อาศัยอำนาจตามมาตรา ๕๔ วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๒๑ และมติการประชุมสภาองค์การบริหารส่วนตำบล หนองตะไก้ สมัยประชุมสภาสามัญ สมัยที่ ๑/๒๕61 เมื่อวันที่15 กุมภาพันธ์ ๒๕61 นั้น เพื่อให้การบริหารงานขององค์การบริหารส่วนตำบลหนองตะไก้ เป็นไปด้วยความเรียบร้อย สภาองค์การบริหารส่วนตำบลหนองตะไก้ จึงเรียกประชุมสภาสมัยสามัญ สมัยที่ 2 ประจำปี ๒๕61 ระหว่าง วันที่ ๑7 เมษายน – ๑ พฤษภาคม 2561 ณ ห้องประชุมองค์การบริหารส่วนตำบลหนองตะไก้ประกาศ ณ วันที่ 17 เดือน เมษายน พ.ศ. 2561สุชาติ ตรงกลาง(นายสุชาติ ตรงกลาง)ประธานสภาองค์การบริหารส่วนตำบลหนองตะไก้ |
| **ที่ประชุม** | : **รับทราบ** |
| **ระเบียบวาระที่ 2** | **: รับรองรายงานการประชุมสภาสมัยสามัญ สมัยที่ 1/2561วันพฤหัสบดีที่ 15กุมภาพันธ์ 2561 (เอกสารแนบท้าย)** |
| ประธานสภาฯ(นายสุชาติ ตรงกลาง) | : การรับรองรายงานการประชุมสภาสมัยสามัญ สมัยที่ 1/2561 เมื่อวันพฤหัสบดีที่15 กุมภาพันธ์ 2561 เชิญเลขานุการสภาฯ ดำเนินการ  |
| เลขานุการสภาฯ(นายสุเมธ ทิศกลาง) | : เชิญสมาชิกสภา อบต. ตรวจสอบรายงานการประชุมสภาฯ ทีละหน้า/ประธาน... |
|  |  |
| ประธานสภาฯ(นายสุชาติ ตรงกลาง) | : จากเอกสารรายงานการประชุมที่ส่งให้ท่านสมาชิกตรวจสอบดูแล้วนั้น มีท่านใดจะแก้ไข เพิ่มเติม ข้อความในรายงานการประชุมฯ อีกหรือไม่ ถ้าไม่มีผมจะขอมติรับรองรายงานการประชุมสภาสมัยสามัญ สมัยที่ 1/2561 วันพฤหัสบดีที่ 15 กุมภาพันธ์2561  |
|  | : สมาชิกท่านใดเห็นชอบให้รับรองรายงานการประชุมสภาฯ สมัยสามัญ สมัยที่ 1/2561 วันพฤหัสบดีที่ 15 กุมภาพันธ์ 2561 ยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯลาประชุม 1 คน คือ 1.นายสิรภพ ดอนกระโทก สมาชิกสภา อบต.หมู่ที่ 7 |
| **ระเบียบวาระที่ 3** | **: กระทู้ถาม (ไม่มี)** |
| **ระเบียบวาระที่ 4** | **: เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว(ไม่มี)** |
| **ระเบียบวาระที่ 5** | **: เรื่องที่เสนอใหม่** |
|  | **5.1 รายงานการติดตามและประเมินผลแผนพัฒนาองค์การบริหารส่วนตำบล****หนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561)** |
| ประธานสภาฯ(นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ได้เสนอรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561): ต่อไป ขอเชิญนายก อบต.ชี้แจงรายละเอียดพิจารณารายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561) ขอเชิญท่านนายก อบต. ครับ |
| นายก อบต.(นายสุรทิน วัชรประทีป) | : เรียน ประธานสภาฯ และสมาชิกสภา อบต.หนองตะไก้ ทุกท่าน กระผมขอรายงานผลการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561) ด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ ข้อ 29 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น โดยคณะกรรมการติดตามและประเมินแผนพัฒนามีหน้าที่ดำเนินการติดตามและประเมินผลแผนพัฒนาขององค์กรปกครองส่วนท้องถิ่น ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนาดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี ดังนั้นเพื่อให้การติดตามและประเมินผลแผนถูกต้องตามระเบียบดังกล่าวและมีประสิทธิภาพ คณะกรรมการติดตามและประเมินผลแผนพัฒนาองค์การบริหารส่วนตำบลหนองตะไก้ จึงได้ดำเนินการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณพ.ศ. ๒๕๖1 รอบเดือนเมษายนพ.ศ.๒๕๖1 (ระหว่างเดือนตุลาคมพ.ศ. 2560 ถึงเดือนมีนาคม พ.ศ. ๒๕๖1) ขึ้นเพื่อรายงานและเสนอความเห็นที่ได้จากการติดตามให้นายกองค์การบริหารส่วนตำบลหนองตะไก้ทราบ**วัตถุประสงค์ของการติดตามและประเมินผล** ๑) เพื่อเป็นเครื่องมือในการบริหารราชการท้องถิ่นขององค์การบริหารส่วนตำบลหนองตะไก้ ซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้นมีประสิทธิภาพและประสิทธิผล  ๒) เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนด  ไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้ ๓) เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นขององค์การบริหารส่วนตำบลหนองตะไก้ ๔) เพื่อทราบถึงสถานภาพการบริหารการใช้จ่ายงบประมาณขององค์การบริหารส่วนตำบลหนองตะไก้ ๕) เพื่อติดตามและประเมินผลการดำเนินงานตามตัวชี้วัดร้อยละความสำเร็จของการปฏิบัติงานตามแผนงาน/โครงการขององค์การบริหารส่วนตำบลหนองตะไก้ ในปีงบประมาณ พ.ศ. 2561 **การแต่งตั้งคณะกรรมการติดตามและประเมินผลแผนพัฒนาท้องถิ่น**มีดังนี้ ๑) สมาชิกสภาท้องถิ่นที่สภาท้องถิ่นคัดเลือกจำนวนสามคน ๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน  ๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน  ๔) หัวหน้าส่วนการบริหารที่คัดเลือกกันเองจำนวนสองคน  ๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยมีจำนวนทั้งสิ้น 11 คน ให้มีวาระอยู่ในตำแหน่งคราวละสองปีและอาจได้รับการคัดเลือกอีกได้ วัตถุประสงค์ที่ได้กล่าวมาแล้วนั้น เพื่อให้คณะกรรมการติดตามแลประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือน ตุลาคมของทุกปี ตามระเบียบกระทรวงมหาดไทย ว่าด้วยการจัดทำแผนพัฒนาของ องค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 2) พ.ศ. 2559 ข้อ ๑๓ (๓) ในส่วนนี้เราได้ประเมินตามยุทธศาสตร์และแนวทางการพัฒนาขององค์การบริหารส่วนตำบลหนองตะไก้10 ด้าน ตามแบบประเมินผลการดำเนินงานตามแผน ยุทธศาสตร์และความพึงพอใจต่อผลการดำเนินงานขององค์การบริหารส่วนตำบลหนองตะไก้**แบบประเมินผลการดำเนินงานตามแผนยุทธศาสตร์**โดยมีวัตถุประสงค์เพื่อใช้ประเมินผลการดำเนินงานขององค์กรปกครองส่วนท้องถิ่นตามยุทธศาสตร์ที่กำหนดไว้ และมีกำหนดระยะเวลาในการรายงานปี ละ 2 ครั้ง (ครั้งที่ 1 เดือน ตุลาคม 2560 – เดือน มีนาคม 2561 ครั้งที่ 2 เดือน เมษายน 2561 – เดือน กันยายน 2561)**ส่วนที่ 1 ข้อมูลทั่วไป**1. ชื่อองค์กรปกครองส่วนท้องถิ่น....องค์การบริหารส่วนตำบลหนองตะไก้....2. วัน/เดือน/ปีที่รายงาน....เดือน ตุลาคม 2560 – เดือน มีนาคม 2561.....**ส่วนที่ 2 ยุทธศาสตร์และโครงการในปี ..2561..**3. ยุทธศาสตร์และจำนวนโครงการที่ปรากฏอยู่ในแผนและจำนวนโครงการที่ได้ปฏิบัติ

|  |  |
| --- | --- |
| **ยุทธศาสตร์การพัฒนา** | **จำนวนโครงการ** |
| **ปรากฏอยู่ในแผนพัฒนาท้องถิ่นสี่ปี** | **นำบรรจุในข้อบัญญัติ****(นำไปปฏิบัติ)** | **คิดเป็น****ร้อยละ** |
| 1. ยุทธศาสตร์ด้านการสานต่อแนวทางพระราชดำริ  | 4 | - | - |
| 2. ยุทธศาสตร์ด้านการพัฒนาการศึกษา | 37 | 26 | 70.27 |
| 3. ยุทธศาสตร์ด้านการพัฒนาการเกษตร | 17 | 1 | 5.88 |
| 4. ยุทธศาสตร์ด้านการพัฒนาสังคม | 26 | 12 | 46.15 |
| 5. ยุทธศาสตร์ด้านการพัฒนาสาธารณสุข | 54 | 5 | 9.26 |

|  |  |
| --- | --- |
| **ยุทธศาสตร์การพัฒนา** | **จำนวนโครงการ** |
| **ปรากฏอยู่ในแผนพัฒนาท้องถิ่นสี่ปี** | **นำบรรจุในข้อบัญญัติ****(นำไปปฏิบัติ)** | **คิดเป็น****ร้อยละ** |
| 6. ยุทธศาสตร์ด้านการพัฒนาโครงสร้างพื้นฐาน | 116 | 12 | 10.34 |
| 7. ยุทธศาสตร์ด้านการพัฒนาการท่องเที่ยว ศาสนาวัฒนธรรมประเพณี | 32 | 9 | 28.13 |
| 8. ยุทธศาสตร์ด้านการบริหารจัดการบ้านเมืองที่ดี | 26 | 18 | 69.23 |
| 9. ยุทธศาสตร์ด้านการรักษาความปลอดภัยในชีวิตและทรัพย์สิน  | 16 | 7 | 43.75 |
| 10.ยุทธศาสตร์ด้านการอนุรักษ์ทรัพยากรธรรมชาติและสิ่งแวดล้อม | 17 | 7 | 41.18 |
| **รวม** | **345** | 97 | **28.12** |

**แบบประเมินความพึงพอใจต่อผลการดำเนินงานขององค์กรปกครองส่วนท้องถิ่นในภาพรวมสรุปผล** แบบประเมินความพึงพอใจต่อผลการดำเนินงานขององค์กรปกครองส่วนท้องถิ่นในภาพรวมโดยการสุ่มตัวอย่าง แจกแบบประเมิน จำนวน 100 ชุด  **เพศ** - ชาย จำนวน 45 ราย - หญิง จำนวน 55ราย **อายุ** ต่ำกว่า 20 ปี จำนวน 7 ราย  20 – 30 ปี จำนวน 35 ราย  31 – 40 ปี จำนวน 14 ราย 41 – 50 ปี จำนวน 20 ราย 51 – 60 ปี จำนวน 16 ราย  มากกว่า 60 ปี จำนวน 8 ราย **การศึกษา** - ประถมศึกษา จำนวน 23 ราย  - มัธยมศึกษาหรือเทียบเท่า จำนวน 41 ราย - อนุปริญญา หรือเทียบเท่า จำนวน 20 ราย - ปริญญาตรี จำนวน 14 ราย- สูงกว่าปริญญาตรี จำนวน 2 ราย - อื่น ๆ จำนวน - ราย **อาชีพ** - รับราชการ จำนวน 7 ราย  - เอกชน/รัฐวิสาหกิจ จำนวน 5 ราย - ค้าขาย ธุรกิจส่วนตัว จำนวน 20 ราย  - รับจ้าง จำนวน 19 ราย - นักเรียน นักศึกษา จำนวน 8 ราย  - เกษตรกร จำนวน 41 ราย - อื่น ๆ จำนวน - ราย**ในภาพรวม**

|  |  |  |  |
| --- | --- | --- | --- |
| **ประเด็น** | **พอใจมาก(ร้อยละ)** | **พอใจ****(ร้อยละ)** | **พอใจน้อย(ร้อยละ)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 72.65 | 27.35 | - |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 76.28 | 23.72 | - |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 63.75 | 36.25 | - |
| 4) มีการรายงานผลการดำเนินงานของโครงการ/กิจกรรมให้ประชาชนทราบ | 68.53 | 31.47 | - |
| 5) การเปิดโอกาสให้ประชาชนตรวจสอบการดำเนินโครงการ/กิจกรรม | 65.78 | 34.22 | - |
| 6) มีการดำเนินงานเป็นไปตามระยะเวลาที่กำหนด | 58.75 | 37.77 | 3.48 |
| 7) ผลการดำเนินโครงการ/กิจกรรมนำไปสู่การแก้ไขปัญหา | 60.24 | 34.95 | 4.81 |
| 8) การแก้ไขปัญหาและการตอบสนองความต้องการของประชาชน | 70.66 | 29.34 | - |
| 9) ประโยชน์ที่ประชาชนได้รับจากการดำเนินโครงการ/กิจกรรม | 69.38 | 26.60 | 4.02 |
| **ภาพรวม** | **67.34** | **31.30** | **1.36** |

**แบบประเมินความพึงพอใจต่อผลการดำเนินงานของ อปท. ในแต่ละยุทธศาสตร์****ยุทธศาสตร์ที่....1 ยุทธศาสตร์การพัฒนาด้านการสอนต่อแนวทางพระราชดำริ**

|  |  |
| --- | --- |
| **ประเด็นการพัฒนา** | **คะแนนความพึงพอใจ****(เต็ม 10คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.5 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.5 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.1 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 7.1 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 7.5 |
| ๖. มีการดำเนินงานเป็นไปตามระยะเวลาที่กำหนด | 8.5 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.1 |
| ๘. มีการแก้ไขปัญหาและการตอบสนองความต้องการของประชาชน | 8.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **7.9** |

**ยุทธศาสตร์ที่....2 ยุทธศาสตร์การพัฒนาด้านการพัฒนาการศึกษา**

|  |  |
| --- | --- |
| **ประเด็นการพัฒนา** | **คะแนนความ****พึงพอใจ****(เต็ม 10 คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.4 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.3 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.9 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 8.5 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 8.4 |
| ๖. มีการดำเนินงานเป็นไปตามระยะเวลาที่กำหนด | 7.7 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.8 |
| ๘. มีการแก้ไขปัญหาและการตอบสนองความต้องการของประชาชน | 7.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **8.1** |

**ยุทธศาสตร์ที่....3 ยุทธศาสตร์การพัฒนาการเกษตร**

|  |  |
| --- | --- |
| **ประเด็นการพัฒนา** | **คะแนนความพึงพอใจ** **(เต็ม 10คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.2 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.2 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.2 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 8.5 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 8.4 |
| ๖. มีการดำเนินงานเป็นไปตามระยะเวลาที่กำหนด | 7.3 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.5 |
| ๘. มีการแก้ไขปัญหาและการตอบสนองความต้องการของประชาชน | 7.1 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **7.8** |

**ยุทธศาสตร์ที่....4 ยุทธศาสตร์การพัฒนาด้านสังคม**

|  |  |
| --- | --- |
| **ประเด็นการพัฒนา** | **คะแนนความพึงพอใจ** **(เต็ม10คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.5 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.5 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.4 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 7.6 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 7.5 |
| ๖. มีการดำเนินงานเป็นไปตามระยะเวลาที่กำหนด | 8.5 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.3 |
| ๘. มีการแก้ไขปัญหาและการตอบสนองความต้องการของประชาชน | 8.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **8.0** |

**ยุทธศาสตร์ที่....5 ยุทธศาสตร์การพัฒนาด้านสาธารณสุข**

|  |  |
| --- | --- |
| **ประเด็นการพัฒนา** | **คะแนนความพึงพอใจ****(เต็ม 10 คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.5 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.5 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.3 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 7.5 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 7.6 |
| ๖. มีการดำเนินงานเป็นไปตามระยะเวลาที่กำหนด | 7.4 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.5 |
| ๘. มีการแก้ไขปัญหาและการตอบสนองความต้องการของประชาชน | 8.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **7.9** |

**ยุทธศาสตร์ที่....6 ยุทธศาสตร์การพัฒนาด้านโครงสร้างพื้นฐาน**

|  |  |
| --- | --- |
| **ประเด็นการพัฒนา** | **คะแนนความพึงพอใจ****(เต็ม 10คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.5 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.5 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.4 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 7.5 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 8.5 |
| ๖. มีการดำเนินงานเป็นไปตามระยะเวลาที่กำหนด | 8.4 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 8.5 |
| ๘. มีการแก้ไขปัญหาและการตอบสนองความต้องการของประชาชน | 8.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **8.3** |

**ยุทธศาสตร์ที่....7 ยุทธศาสตร์การพัฒนาด้านการพัฒนาการท่องเที่ยว ศาสนา –วัฒนธรรม ประเพณีและกีฬา**

|  |  |
| --- | --- |
| **ประเด็นการพัฒนา** | **คะแนนความพึงพอใจ****(เต็ม 10 คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.5 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.5 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.8 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 8.1 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 8.5 |
| ๖. มีการดำเนินงานเป็นไปตามระยะเวลาที่กำหนด | 7.4 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.5 |
| ๘. มีการแก้ไขปัญหาและการตอบสนองความต้องการของประชาชน | 8.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **8.1** |

**ยุทธศาสตร์ที่....8 ยุทธศาสตร์การพัฒนาด้านการบริหารจัดการบ้านเมืองที่ดี**

|  |  |
| --- | --- |
| **ประเด็นการพัฒนา** | **คะแนนความพึงพอใจ****(เต็ม 10 คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.2 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.2 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.1 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 8.5 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 8.4 |
| ๖. มีการดำเนินงานเป็นไปตามระยะเวลาที่กำหนด | 7.1 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 7.5 |
| ๘. มีการแก้ไขปัญหาและการตอบสนองความต้องการของประชาชน | 7.1 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 8.5 |
| **ภาพรวม** | **7.9** |

**ยุทธศาสตร์ที่....9ยุทธศาสตร์การพัฒนาด้านการรักษาความปลอดภัยในชีวิตและทรัพย์สิน**

|  |  |
| --- | --- |
| **ประเด็นการพัฒนา** | **คะแนนความพึงพอใจ****(เต็ม 10 คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 8.5 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.5 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 10 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 8.5 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 8.5 |
| ๖. มีการดำเนินงานเป็นไปตามระยะเวลาที่กำหนด | 7.4 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 8.4 |
| ๘. มีการแก้ไขปัญหาและการตอบสนองความต้องการของประชาชน | 8.5 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 7.3 |
| **ภาพรวม** | **8.3** |

**ยุทธศาสตร์ที่....10 ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อม**

|  |  |
| --- | --- |
| **ประเด็นการพัฒนา** | **คะแนนความพึงพอใจ** **(เต็ม 10 คะแนน)** |
| ๑.มีการเปิดโอกาสให้ประชาชนมีส่วนร่วมในโครงการ/กิจกรรม | 7.1 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 8.2 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | 8.5 |
| ๔. มีการรายงานผลการดำเนินงานของโครงการ/กิจกรรมให้ประชาชนทราบ | 7.2 |
| 5. เปิดโอกาสให้ประชาชนตรวจสอบการดำเนินโครงการ/กิจกรรม | 6.8 |
| ๖. มีการดำเนินงานเป็นไปตามระยะเวลาที่กำหนด | 8.5 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | 8.5 |
| ๘. มีการแก้ไขปัญหาและการตอบสนองความต้องการของประชาชน | 7.1 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | 7.5 |
| **ภาพรวม** | **7.7** |

**โดยมีข้อเสนอแนะ ดังนี้**จากการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ. 2561 รอบเดือนเมษายน พ.ศ. 2561 (ระหว่างเดือนตุลาคม พ.ศ. 2560 ถึงเดือนมีนาคมพ.ศ. 2561) พบว่าโครงการที่บรรจุในแผนพัฒนาท้องถิ่นสี่ปี (พ.ศ. 2561 – 2564) รวมทั้งเพิ่มเติมและเปลี่ยนแปลง จำนวน 345 โครงการ และสามารถนำมาอนุมัติงบประมาณ จำนวน 97 โครงการ คิดเป็น ร้อยละ 28.12 รวมเป็นงบประมาณทั้งสิ้น จำนวน 27,202,650 บาท และได้เบิกจ่ายงบประมาณทั้งสิ้น จำนวน 7,755,011.10 บาท คิดเป็นร้อยละ 28.51 เห็นควรให้ดำเนินการดังนี้ 1. เนื่องจากมีโครงการที่ได้รับการอนุมัติงบประมาณทั้งหมด จำนวน 97 โครงการ แต่องค์การบริหารส่วนตำบลหนองตะไก้สามารถดำเนินการได้ จำนวน 19 โครงการ คงเหลือโครงการที่ยังไม่ได้ดำเนินการ จำนวน 78 โครงการ เห็นควรกำชับให้ผู้ที่เกี่ยวข้องเร่งดำเนินการตามโครงการที่ได้รับอนุมัติงบประมาณเพื่อเป็นการบำบัดทุกข์บำรุงสุขแก่ประชาชนในพื้นที่ตำบลหนองตะไก้  2. ควรจัดลำดับความสำคัญเร่งด่วนของโครงการที่ยังไม่ได้ดำเนินการ โครงการใดที่มีความจำเป็นเร่งด่วนให้ดำเนินการเป็นอันดับแรก 3. การจัดซื้อจัดจ้างมีความล่าช้าเห็นควรกำชับเจ้าหน้าที่ที่เกี่ยวเร่งดำเนินการ 4. ควรจัดลำดับความสำคัญของโครงการที่เสนอเข้าบรรจุในแผนพัฒนาท้องถิ่นสี่ปีให้มีความเหมาะสมกับงบประมาณของ อบต. เนื่องจากโครงการที่บรรจุในแผนพัฒนาท้องถิ่นสี่ปีมีจำนวนมากเกินไปแต่งบประมาณมีจำกัด 5. ประชาสัมพันธ์ข้อมูลข่าวสารการดำเนินการขององค์การบริหารส่วนตำบลอย่างต่อเนื่อง 6. ควรมีการประชาสัมพันธ์ในการจัดประชุมประชาคมเพื่อการจัดทำแผนพัฒนาท้องถิ่นสี่ปี ให้ประชาชนได้รับทราบอย่างทั่วถึงเพื่อให้ประชาชนเข้าร่วมประชุมให้ครบทุกคุ้มในหมู่บ้าน เพื่อรับทราบปัญหาที่เกิดขึ้นอย่างแท้จริง |
| ประธานสภาฯ(นายสุชาติ ตรงกลาง) | : ตามที่ท่านนายก อบต. ได้ชี้แจงรายละเอียดพิจารณารายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561) ไปแล้วนั้น ต่อไปจะเปิดโอกาสให้ท่านสมาชิกสภา อบต.ได้อภิปรายหรือสอบถาม ขอเชิญท่านสมาชิกสภา อบต. ครับ  |
| สมาชิกสภา อบต.หมู่ที่ 1(นายสุรพงษ์ ดื่มพุทรา) | : เรียนท่านประธานสภาฯ และสมาชิกสภา อบต.หนองตะไก้ ทุกท่าน: เรื่องที่ 1 ตามที่ท่านนายก อบต. ได้ชี้แจงเกี่ยวกับรายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561) ผมได้มีข้อสังเกตเกี่ยวกับแผนยุทธศาสตร์ต่างๆจุดสำคัญของคือองค์กรปกครองส่วนท้องถิ่นคือ โครงสร้างพื้นฐานที่เราสามารถจับต้องได้ ส่วนยุทธศาสตร์อื่นๆ เป็นโครงการที่นโยบายส่วนกลางสั่งมาเราต้องปฏิบัติตาม แต่โครงสร้างพื้นฐานที่เราสามารถจับต้องได้ เพราะว่ามันเกี่ยวกับ ถนน ไฟฟ้า ประปา มันเป็นโครงสร้างพื้นฐานที่ประชาชนในตำบลต้องใช้ ผมตั้งข้อสังเกตเกี่ยวกับยุทธศาสตร์ที่ 6ยุทธศาสตร์การพัฒนาด้านโครงสร้างพื้นฐาน หน้า 47 จำนวนโครงการปรากฏอยู่พัฒนาสี่ปี จำนวน 116 โครงการ นำบรรจุในข้อบัญญัติ(นำไปปฏิบัติ) 12 โครงการ คิดเป็นร้อยละ 10.34 ถามว่าใน 100% เราได้แค่ 10 % คือไม่ถึงครึ่งของ 100% ผมอยากสะท้อนให้เห็นว่าท่าน สมาชิกสภา อบต.ที่เป็นตัวแทนของแต่ละหมู่บ้าน เวลาที่ทางเจ้าหน้าที่ออกไปทำประชาคมหมู่บ้านเกี่ยวกับเรื่องแผนพัฒนาท้องถิ่น ท่านต้องชี้แจงให้ชาวบ้านเข้าใจเกี่ยวกับโครงการที่เสนอมาทั้งหมดเราจะนำมาทำทั้งหมดมันเป็นไปไม่ได้เพราะว่างบประมาณเรามีอยู่จำกัดถึงท่านจะเสนอมามากเราก็ไม่สามารถดำเนินการทั้งหมดได้ แล้วมันจะมีประโยชน์อะไรถ้าเราจะนำมาบรรจุไว้ในแผนพัฒนาท้องถิ่น ซึ่งมันจะส่งผลกระทบต่อตัวชี้วัดที่ประเมินให้เห็นว่าโครงการทั้งหมด 116 โครงการ แต่เรานำมาปฏิบัติได้แค่ 12 โครงการ มันเป็นตัวชี้วัดว่าเราไม่สามารถตอบสนองความต้องการทั้งหมดไม่ได้ เราควรที่จะนำโครงการที่จำเป็นที่สุดและดูงบประมาณที่มีอยู่ขององค์การบริหารส่วนตำบลว่าสามารถทำได้หรือเปล่า จริงอยู่ที่เราอาจจะทำโครงการไว้รองรับหน่วยงานอื่น เช่น อบจ.หรือว่าส่วนกลางจะส่งงบประมาณมาเพิ่มเติมหรืออุดหนุนมาพิเศษ บางหมู่บ้านก็ได้ส่งโครงการมาเยอะเกินไป มันก็สะท้อนเห็นว่าเราไม่มีประสิทธิภาพในการนำไปปฏิบัติได้ผมจะชี้ให้เห็นว่าโครงการที่เราส่งมามันเยอะเกินไปท่านควรจะคัดเอาโครงการที่มีความจำเป็นเร่งด่วนมาบรรจุไว้ในแผนพัฒนาท้องถิ่น: เรื่องที่ 2 งบประมาณจ่ายขาดเงินสะสมประจำปีงบประมาณ พ.ศ. 2560ที่ยังไม่ได้ดำเนินการมีทั้งหมด 7 โครงการที่ยังไม่ได้ดำเนินการ ดังนี้  1. โครงการก่อสร้างถนน คสล. สายบ้านนางน้อย จงแพทย์ – ถนนหมู่ที่ 7 หมู่ที่ 2 บ้านหนองตะไก้ งบประมาณ 1,447,400 บาท อยู่ในระหว่างขั้นตอนการจัดซื้อจัดจ้าง 2. โครงการขุดสระเก็บน้ำหนองสีดอ หมู่ที่ 2 บ้านหนองตะไก้ งบประมาณ 408,800 บาท อยู่ในระหว่างขั้นตอนการขออนุญาตใช้ที่ดินสาธารณประโยชน์ 3. โครงการก่อสร้างถนน คสล. จากบ้านนางระเบียบ สียางนอก – บ้านนายกวี แสนทอง หมู่ที่ 7 บ้านแสงทอง งบประมาณ 90,200 บาท อยู่ในระหว่างขั้นตอนการจัดซื้อจัดจ้าง 4. โครงการก่อสร้างถนนหินคลุกสายสามแยกนานางเต้า – นานายแผน หมู่ที่ 11 บ้านไทยอยู่เย็น งบประมาณ 900,000 บาท อยู่ในระหว่างขั้นตอนการจัดซื้อจัดจ้าง 5. โครงการรื้อบดอัดพื้นทางช่วงสิ้นสุดถนนคอนกรีต หมู่ที่ 3 – คลองสวายสอ หมู่ที่ 12 งบประมาณ 172,500 บาท อยู่ในระหว่างขั้นตอนการจัดซื้อจัดจ้าง 6. โครงการก่อสร้างถนนหินคลุกสายคลองดินดำจากสะพานคลองดินดำ – หมู่ที่ 9งบประมาณ 432,000 บาทอยู่ในระหว่างขั้นตอนการจัดซื้อจัดจ้าง 7. โครงการก่อสร้างถนนหินคลุกสายสามแยกบ้านนายมงคล เหล็กทอง – สามแยกไร่นายศิริ เดชา หมู่ที่ 1 บ้านหนองตะไก้งบประมาณ 764,300 บาทอยู่ในระหว่างขั้นตอนการจัดซื้อจัดจ้าง ในจำนวน 7 โครงการนี้ ไม่ทราบว่าดำเนินการอยู่ในช่วงไหน ติดขัดอยู่ในขั้นตอนไหน ในเมื่อเราอนุมัติจ่ายขาดเงินสะสมไปแล้ว กองช่างก็ต้องส่งแบบส่งเอกสารไปให้กับกองคลังแล้วกองคลังก็จะไปดำเนินการจัดซื้อจัดจ้างทำสัญญาต่อไป ผมจะชี้ให้เห็นว่าประเด็นที่ 1 คือ โครงการในยุทธศาสตร์ที่ 6ยุทธศาสตร์การพัฒนาด้านโครงสร้างพื้นฐานจำนวนโครงการมันเยอะเกินไปเราไม่สามารถทำได้หมดทุกโครงการเป็นเพราะปัญหาเรื่องงบประมาณที่ไม่เพียงพอ ท่านสมาชิกสภา อบต. ซึ่งเป็นตัวแทนของหมู่บ้านต้องไปทำเข้าใจกับประชาชนในหมู่บ้านเรื่องการเสนอโครงการเพื่อนำมาบรรจุในแผนพัฒนาท้องถิ่นไม่สามารถตอบสนองได้ทุกโครงการเป็นเพราะงบประมาณเรามีอยู่จำกัด ประเด็นที่ 2 โครงการเกี่ยวกับโครงการจ่ายขาดเงินสะสมที่เราได้อนุมัติไปแล้ว จำนวน 7 - 8 โครงการ ทำไมถึงยังไม่ได้ดำเนินการมันติดขัดอะไรครับ ประเด็นที่ 3 โครงการจัดการเรียนการสอน(ศูนย์พัฒนาเด็กเล็ก) จำนวน 431,800 บาท ที่เบิกจ่ายไปแล้ว นำไปดำเนินการในเรื่องอะไรบ้าง  |
| ประธานสภาฯ(นายสุชาติ ตรงกลาง) | : ตามที่ นายสุรพงษ์ ดื่มพุทรา สมาชิกสภา อบต.หมู่ที่ 1 ได้สอบถามมา ขอเชิญท่าน นายก อบต.ได้ชี้แจงครับ |
| นายก อบต.(นายสุรทิน วัชรประทีป) | : เรียน ประธานสภาฯ และสมาชิกสภา อบต.หนองตะไก้ ทุกท่าน ตามที่ท่านสมาชิกสภา อบต.หมู่ที่ 1 ได้สอบถามเรื่องโครงการจัดการเรียนการสอน(ศูนย์พัฒนาเด็กเล็ก)ขออนุญาตให้นายพรพิชัย สิงหาท้าว ผู้อำนวยการกองการศึกษาฯ เป็นผู้ชี้แจงต่อที่ประชุมสภาฯ เพื่อทราบต่อไป |
| ผอ.กองการศึกษาฯ(นายพรพิชัย สิงหาท้าว) | : เรียน ประธานสภาฯ และสมาชิกสภา อบต.หนองตะไก้ ทุกท่าน และผู้เข้าร่วมประชุมทุกท่านขอชี้แจงอย่างนี้นะครับ ในส่วนของโครงการจัดการเรียนการสอน(ศูนย์พัฒนาเด็กเล็ก) จำนวน 431,800 บาท เป็นโครงการเงินอุดหนุนสื่อการเรียนการสอนสำหรับศูนย์พัฒนาเด็กเล็ก โดยได้มีหนังสือสั่งการได้กำหนดให้ตั้งเป็นชื่อนี้ไว้ในแผนพัฒนาท้องถิ่น เพื่อรองรับเงินอุดหนุนที่จะโอนมา โดยการจัดซื้อสื่อการเรียนการสอนโดยรายการสื่อการเรียนการสอนจะมีมาตรฐานตามที่กรมส่งเสริมปกครองท้องถิ่นส่งมาให้ โดยเราจะให้ครูศูนย์พัฒนาเด็กสำรวจมาเพื่อจัดซื้อสื่อการเรียนการสอนและได้มีคณะกรรมการศูนย์ฯมาช่วยกันคัดเลือกอีกที |
| นายก อบต.(นายสุรทิน วัชรประทีป) | : เรียน ประธานสภาฯ และสมาชิกสภา อบต.หนองตะไก้ ทุกท่าน ตามที่ท่านสมาชิกสภา อบต.หมู่ที่ 1 ได้สอบถามเรื่องโครงการจ่ายขาดเงินสะสมขออนุญาตให้อำนวยการกองคลัง ผู้อำนวยการกองช่าง เป็นผู้ชี้แจงต่อที่ประชุมสภาฯ เพื่อทราบต่อไป |
| ผอ.กองคลัง(นางสุกัญญา ทองเหลือง) | : เรียน ประธานสภาฯ และสมาชิกสภา อบต.หนองตะไก้ ทุกท่าน และผู้เข้าร่วมประชุมทุกท่านในส่วนของกองคลังตอนนี้ได้ทำสัญญาอยู่ 4 โครงการ ส่วนโครงการที่เหลือติดขัดอยู่ในเรื่องต้องมีวิศวกรรับรองแบบ ทางเราจึงต้องรอหนังสือสั่งการมาจากกรมส่งเสริมการปกครองส่วนท้องถิ่นมาก่อนว่าจะให้ดำเนินการไปในแนวทางไหนถึงจะเริ่มดำเนินการได้  |
| ผอ.กองช่าง(นางสุจิราภรณ์ บุญประสิทธ์) | : เรียน ประธานสภาฯ และสมาชิกสภาอบต.หนองตะไก้ ทุกท่าน และผู้เข้าร่วมประชุมทุกท่าน ในส่วนของกองช่าง ในเรื่องการจ่ายขาดเงินสะสม ตอนนี้ก็รอหนังสือสั่งการเพื่อความชัดเจนในการดำเนินงาน เพราะว่าถ้าเป็นถนน คสล. ปกติเราก็ใช้แบบมาตรฐานของกรมส่งเสริมอยู่แล้วเพียงแต่ตอนนี้ทางกองช่างจะติดที่ว่าระยะเวลาการบ่มคอนกรีตตอนนี้ต้องเป็น 28 วัน ตามที่ สตง.แนะนำ หมายความว่าถ้าถนน คสล. ดำเนินการเสร็จแล้วก็ต้องรอไปอีก 1 เดือน ถึงจะมีการส่งมอบงานได้ค่ะ |
| ประธานสภาฯ(นายสุชาติ ตรงกลาง) | : ตามที่ท่านนายก อบต. ได้ชี้แจงรายละเอียดพิจารณารายงานการติดตามและประเมินผลแผนพัฒนาองค์การบริหารส่วนตำบลหนองตะไก้ ประจำปีงบประมาณ พ.ศ.2561 รอบเดือนเมษายน พ.ศ.2561 (ระหว่างเดือนตุลาคม 2560 ถึงเดือนมีนาคม 2561) ไปแล้วนั้น มีท่านสมาชิกสภา อบต.จะสอบถามอีกหรือไม่  |
| **มติที่ประชุม** | **: รับทราบ** |

**พักประชุมเวลา 12.10 น รับประทานอาหารเที่ยง**

**เริ่มประชุมต่อเวลา 13.00 น.**

|  |  |
| --- | --- |
|  | **5.2 พิจารณาโอนงบประมาณรายจ่าย ประจำปีงบประมาณ ๒๕61 (สำนักงานปลัด)** **5.2.1 พิจารณาโอนงบประมาณรายจ่าย หมวด ค่าครุภัณฑ์ ประเภท ครุภัณฑ์ ยานพาหนะและขนส่งรายการ จัดซื้อรถบรรทุกน้ำดับเพลิงแบบเอนกประสงค์ (สำนักงานปลัด)** |
| ประธานสภาฯ(นายสุชาติ ตรงกลาง) | : การพิจารณาโอนงบประมาณรายจ่าย ประจำปีงบประมาณ 2561 (สำนักงานปลัด) เชิญนายก อบต.ชี้แจง |
| นายก อบต.(นายสุรทิน วัชรประทีป) | : ตามที่องค์การบริหารส่วนตำบล ได้ตั้งงบประมาณรายจ่ายประจำปีงบประมาณ 2561 สำนักงานปลัด มีความประสงค์จะขอโอนงบประมาณรายจ่ายประจำปีงบประมาณ 2561ในหมวดครุภัณฑ์ที่ดินและสิ่งก่อสร้าง ซึ่งอำนาจในการอนุมัติเป็นของสภาองค์การบริหารส่วนตำบลเพื่อให้การบริหารงานราชการเป็นไปอย่างมีประสิทธิภาพ  |
|  | : ด้วย สำนักงานปลัด มีความประสงค์จะขอโอนงบประมาณรายจ่ายประจำปีงบประมาณ 2561 รายการ จัดซื้อรถบรรทุกน้ำดับเพลิงแบบเอนกประสงค์ ตั้งไว้ 3,500,000 บาท แต่เนื่องจากในการประชุมสภาสมัยสามัญ สมัยที่ 1/2561 เมื่อวันที่ 15 กุมภาพันธ์ 2561 ได้มีการโอนงบประมาณเพื่อไปจัดซื้อที่ดินทิ้งขยะแห่งใหม่ไปแล้วนั้น ต่อมาในวันที่ 18 เมษายน 2561 นายกองค์การบริหารส่วนตำบลได้ไปร่วมประชุมเพื่อขับเคลื่อนนโยบายรวมกลุ่มพื้นที่ในการจัดการมูลฝอย (Clusters) และเร่งรัดติดตามแผนปฏิบัติการขยะมูลฝอยชุมชน “จังหวัดสะอาด” ประจำปีงบประมาณ พ.ศ.2561โดยในเขตของอำเภอของเราจุดรวมขยะจะอยู่ที่อำเภอครบุรี คณะผู้บริหารเห็นควรว่าเราน่าจะนำขยะของตำบลเราไปทิ้งที่นั้น เพื่อเป็นการสนองนโยบายของจังหวัด ดังนั้นองค์การบริหารส่วนตำบลหนองตะไก้ จึงขอโอนงบประมาณที่ได้โอนไปจัดซื้อที่ดินทิ้งขยะแห่งใหม่ โอนกลับมาซื้อรถบรรทุกน้ำดับเพลิงแบบเอนกประสงค์ เช่นเดิม รายละเอียดการโอนงบประมาณรายจ่ายประจำปีงบประมาณ 2561 ของ สำนักงานปลัด ดังนี้ **1. การโอนงบประมาณ จำนวน 1 รายการ ดังนี้**รายการ จัดซื้อรถบรรทุกน้ำดับเพลิงแบบเอนกประสงค์ ตั้งไว้ 3,500,000 บาท แต่เนื่องจากได้มีการโอนงบประมาณเพื่อไปจัดซื้อที่ดินทิ้งขยะแห่งใหม่ไปแล้วนั้นแต่ไม่สามารถดำเนินการจัดซื้อที่ดินเพื่อทิ้งขยะแห่งใหม่ได้ จึงโอนกลับมาซื้อรถบรรทุกน้ำดับเพลิงแบบเอนกประสงค์ เช่นเดิมรายละเอียดการโอนงบประมาณรายจ่ายประจำปีงบประมาณ 2561 ของ สำนักงานปลัด ดังนี้**การโอนงบประมาณฯ** **หมวด** ค่าครุภัณฑ์**ประเภท** ครุภัณฑ์ยานพาหนะและขนส่ง**รายการ** จัดซื้อรถบรรทุกน้ำดับเพลิงแบบเอนกประสงค์ตั้งไว้ 3,500,000 บาท **เรื่องเดิม**  ข้อบัญญัติงบประมาณรายจ่ายประจำปีงบประมาณ 2561 หมวด ค่าครุภัณฑ์ ประเภท ครุภัณฑ์ยานพาหนะและขนส่งรายการ จัดซื้อรถบรรทุกน้ำดับเพลิงแบบเอนกประสงค์ **ข้อเท็จจริง** ข้อบัญญัติงบประมาณรายจ่ายประจำปีงบประมาณ 2561 หมวด ค่าครุภัณฑ์ ประเภท ครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบเอนกประสงค์ ตั้งงบประมาณรายจ่ายไว้แล้ว แต่ได้มีการการโอนงบประมาณเพื่อไปจัดซื้อที่ดินทิ้งขยะแห่งใหม่ไปแล้วนั้น ในการประชุมสภาสมัยสามัญ สมัยที่ 1/2561 เมื่อวันที่ 15 กุมภาพันธ์ 2561 ที่ผ่านมา จึงขอโอนงบประมาณรายจ่ายเพิ่ม ดังนี้ **โอนเพิ่ม** สำนักงานปลัด หมวด ค่าครุภัณฑ์ ประเภท ครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบเอนกประสงค์ ตั้งไว้  3,500,000 บาท  เพื่อจ่ายเป็นค่าจัดซื้อรถบรรทุกน้ำแบบเอนกประสงค์ เครื่องยนต์ดีเซล  ขนาด 6 สูบ 4 จังหวะ (G.V.W.)  ไม่น้อยกว่า 15,000 กิโลกรัม  บรรจุน้ำไม่น้อยกว่า 8,000 ลิตร ตั้งตามราคาท้องตลาด เนื่องจากไม่ได้กำหนดอยู่ในบัญชีราคามาตรฐานครุภัณฑ์ เงินคงเหลือก่อนโอน1,000,000 บาท โอนเพิ่มครั้งนี้ 2,500,000 บาท รวมเป็นเงินงบประมาณหลังจากโอนเพิ่มแล้วมีงบประมาณทั้งสิ้น3,500,000 บาท **โอนลด** กองสาธารณสุขฯ หมวด ค่าที่ดินและสิ่งก่อสร้าง  ประเภท ค่าซื้อที่ดินหรือแลกเปลี่ยนที่ดิน  รายการ โครงการจัดซื้อที่ดินทิ้งขยะแห่งใหม่ตั้งจ่ายเป็นรายการใหม่ เพื่อจ่ายเป็นค่าจัดซื้อที่ดินทิ้งขยะแห่งใหม่ เพื่อรองรับการทิ้งขยะของประชาชนที่เพิ่มขึ้นของประชาชนภายในตำบลหนองตะไก้ ก่อนโอนมีงบประมาณคงเหลือ 2,500,000 บาท โอนลดครั้งนี้ 2,500,000 บาท โอนครั้งนี้แล้วมีเงินงบประมาณคงเหลือทั้งสิ้น 0 บาท |
|  | : จึงนำเสนอ สภาองค์การบริหารส่วนตำบลหนองตะไก้เพื่อโปรดพิจารณา |
| ประธานสภาฯ(นายสุขาติ ตรงกลาง) | : สมาชิกสภา อบต. ท่านใดมีความเห็นอย่างอื่นอีกหรือไม่ ถ้าไม่มีจะขอมติ: สมาชิกสภา อบต.ท่านใดอนุมัติโอนงบประมาณรายจ่าย ประจำปีงบประมาณ 2561 (สำนักงานปลัด) ยกมือครับ |
| **มติที่ประชุม** | : เห็นชอบ 22 เสียง งดออกเสียง 1 เสียง คือ นายสุชาติ ตรงกลาง ประธานสภาฯลาประชุม 1 คน คือ 1.นายสิรภพ ดอนกระโทก สมาชิกสภา อบต.หมู่ที่ 7 |
| **ระเบียบวาระที่ 6** | **เรื่องอื่นๆ** |
| ประธานสภาฯ(นายสุชาติ ตรงกลาง) | : ในระเบียบวาระที่ 6 เรื่องอื่นๆ มีท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| นายก อบต.(นายสุรทิน วัชรประทีป) | :เรียน ท่านประธานสภาฯ และสมาชิกองค์การบริหารส่วนตำบลหนองตะไก้ ผมขอแจ้งเรื่อง มารดาของนายวิรัช มานะการ รองปลัด อบต. ได้เสียชีวิต ทุกท่านก็คงได้รับซองแล้วนะครับ โดยจะฌาปนกิจในวันพุธที่ 2 พฤษภาคม 2561 เวลา 16.00 น. ที่วัดบ้านพุทรา อำเภอพิมาย ขอเรียนเชิญท่านสมาชิกสภา อบต.ทุกท่านครับ  |
| ประธานสภาฯ(นายสุชาติ ตรงกลาง) | :มีท่านใดจะสอบถามเรื่องอื่นๆ เพิ่มเติมหรือไม่ ขอเชิญครับ ถ้าไม่มีผมขอขอบคุณท่านสมาชิกสภา อบต. ท่านนายก อบต. พร้อมทั้งคณะผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต.หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ |

**ปิดประชุม เวลา 14.30 น.**

 (ลงชื่อ) *สุเมธ ทิศกลาง* ผู้บันทึกรายงานการประชุม

(นายสุเมธ ทิศกลาง)

####  เลขานุการสภาองค์การบริหารส่วนตำบลหนองตะไก้

 (ลงชื่อ) *รวยริน พิมพ์ปรุ* ผู้ตรวจรายงานการประชุม

(นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

 (ลงชื่อ) *พงษ์ศิริ ชิดดีนอก* ผู้ตรวจรายงานการประชุม

(นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

 (ลงชื่อ) *ชะม้าย ศรีเกาะ* ผู้ตรวจรายงานการประชุม

(นางชะม้าย ศรีเกาะ)

สมาชิกสภาองค์การบริหารส่วนตำบลหนองตะไก้ หมู่ที่ 11

 (ลงชื่อ) *สุชาติ ตรงกลาง* ผู้รับรองรายงานการประชุม

 (นายสุชาติ ตรงกลาง)

ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้ มีมติรับรองรายงานการประชุมสภา **สมัยสามัญ สมัยที่ 2 ประจำปี พ.ศ. 2561 วันที่ 30 เมษายน พ.ศ. 2561** **เมื่อการประชุมสมัยสามัญ สมัยที่ 3 ประจำปี พ.ศ. 2561 ครั้งที่ 1 วันที่ 6 สิงหาคม พ.ศ. 2561**

 (ลงชื่อ) *สุชาติ ตรงกลาง*

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้